Moas

De Moas (Fransch: Meuse - Hollands: Maas) is e riviere die begunt by Pouilly-en-Bassigny ip d' hoogvlakte Plateau van Langres in Vrankryk, strôomt deur Verdun, Sedan en Charleville-Mézières en België binnenkomt by Givet ten zuudn van Dinant. Doar strôomt de Moas deur Noamn, Andenne, Hoei en Luuk. By Eysden komt de Moas Holland binnen en lôopt langst Maastricht, Roermond en Venlo en moundt uut in de Nôordzêe ten westn van Rotterdam. De noame Moas is ofgeleid van 't Middelnederlands Mase. De Moas is een belangryke voarroute en is 925 kilometers lank. Hiervan ligt 492 kilometer in Vrankryk, 194 kilometer in België en 239 kilometer in Holland. Vanwege de vele krounkels in de Moas zyn der kanoaln langs gegroavn, lyk de Zuud-Willemsvoart, 't Julianakanoal en 't Lateraalkanoal. 't Albertkanoal verbiendt de Moas met den hoavnstad Antwerpn. Referensjes Geschiedenisse van de Moas - langsdemaas.nl